62024CO0262_INF
Sklep Sodišča (šesti senat) z dne 12. februarja 2025 –Pegazus Busz
(Zadeva C‑262/24)
„Predhodno odločanje – Člen 53(2) in člen 99 Poslovnika Sodišča – Očitna nedopustnost – Odgovor, o katerem je mogoče jasno sklepati na podlagi sodne prakse – Obdavčenje – Skupni sistem davka na dodano vrednost (DDV) – Pravica do odbitka vstopnega DDV – Zavrnitev – Davčna utaja – Obveznosti davčnega zavezanca – Dokazno breme – Načeli sorazmernosti in pravne varnosti – Člen 47 Listine Evropske unije o temeljnih pravicah – Nasprotje med nacionalno sodno prakso in pravom Unije – Člen 267 PDEU – Primarnost prava Unije – Obveznost vložitve predloga za sprejetje predhodne odločbe“
1.
Vprašanja za predhodno odločanje – Pristojnost Sodišča – Meje – Presoja dejanskega stanja v zadevi – Uporaba prava Unije za spor o glavni stvari – Očitna nepristojnost Sodišča
(člen 267 PDEU)
(Glej točke od 21 do 24 in točko 1 izreka.)
2.
Harmonizacija davčne zakonodaje – Skupni sistem davka na dodano vrednost – Transakcije, ki pomenijo zlorabo – Dokazni standard – Pojasnitev elementov, ki pomenijo utajo – Dokaz ravnanj, s katerimi je bila utaja storjena – Dokaz o aktivnem sodelovanju pri utaji ali o seznanjenosti s tem, da je šlo za utajo – Preverjanje, ki ga morajo opraviti nacionalna sodišča
(Glej točki 27 in 28.)
3.
Harmonizacija davčne zakonodaje – Skupni sistem davka na dodano vrednost – Odbitek vstopnega davka – Pravica do odbitka – Zavrnitev zaradi vpletenosti davčnega zavezanca v davčno utajo – Dopustnost – Pogoj – Spoštovanje pravice do poštenega sojenja, ki je določena v Listini o temeljnih pravicah
(Listina Evropske unije o temeljnih pravicah, člen 47; Direktiva Sveta 2006/112)
(Glej točko 29 in točko 2 izreka.)
4.
Vprašanja za predhodno odločanje – Pristojnost Sodišča – Meje – Splošna ali hipotetična vprašanja – Neobstoj povezave med sporom o glavni stvari in določbo prava Unije, na katero se nanašajo vprašanja za predhodno odločanje – Nedopustnost
(člen 267 PDEU)
(Glej točki 32 in 33 ter točko 3 izreka.)
5.
Pravo Unije – Primarnost – Odločbe vrhovnega sodišča države članice, ki so v nasprotju z razlago določb prava Unije, ki jo je podalo Sodišče – Nacionalna ureditev, v skladu s katero so sodišča te države članice dolžna spoštovati te odločbe – Nedopustnost – Obveznost teh sodišč da na Sodišče naslovijo nov predlog za sprejetje predhodne odločbe – Neobstoj
(člen 267 PDEU)
(Glej točke od 36 do 40 in točko 4 izreka.)
Izrek
1.
Sodišče Evropske unije z izjemo prvega vprašanja, točka (c), očitno ni pristojno za odgovor na prvo, drugo in tretje vprašanje za predhodno odločanje, ki jih je postavilo Fővárosi Törvényszék (županijsko sodišče v Budimpešti, Madžarska) z odločbo z dne 29. februarja 2024.
2.
Pravico do poštenega sojenja, zagotovljeno s členom 47 Listine Evropske unije o temeljnih pravicah, je treba razlagati tako, da spoštovanje te pravice zahteva, da je davčni zavezanec seznanjen z dokazi, na podlagi katerih davčna uprava šteje, da je ta davčni zavezanec udeležen pri utaji davka na dodano vrednost, in da lahko pred sodiščem, pri katerem teče postopek, kontradiktorno razpravlja o teh dokazih.
3.
Predlog za sprejetje predhodne odločbe, ki ga je vložilo Fővárosi Törvényszék (županijsko sodišče v Budimpešti, Madžarska) očitno ni dopusten v delu, v katerem se nanaša na četrto vprašanje, ki ga je postavilo to sodišče.
4.
Načelo primarnosti prava Unije in člen 267 PDEU je treba razlagati tako, da nacionalno sodišče, ki odloča v postopku na podlagi vrnitve zadeve v ponovno odločanje, v katerem mora na podlagi nacionalnega prava upoštevati napotke iz odločbe o vrnitvi v ponovno odločanje, teh napotkov vendarle ne sme upoštevati, če zlasti glede na sodno prakso Sodišča šteje, da so v nasprotju s pravom Unije, ne da bi moralo za to Sodišču predhodno postaviti vprašanje za predhodno odločanje.